,ii, Sauda kommune



Alkoholpolitisk handlingsplan for Sauda kommune, bevillingsperiode 2024 - 2028

Vedtatt i sak 111/2024, 30.10.2024

Sist revidert 30.10.2024

**Forord**

#### Det er lovpålagt at det skal utarbeides en kommunal alkoholpolitisk handlingsplan, jf. Alkoholloven § 1-7d, derfor er det tidligere laget Ruspolitisk handlingsplan for Sauda kommune. Det er en overordnet plan som ikke må fornyes hver kommunestyreperiode, men fornying skjer etter behov.

#### De alkoholpolitiske retningslinjene skal ha en gjennomgang etter at et nytt kommunestyre tiltrer. For å forenkle prosessen, er alkoholpolitiske retningslinjer trekt ut av Ruspolitisk handlingsplan for Sauda kommune fra 2016. Sammen med denne endringen, ble også strukturen for de alkoholpolitiske retningslinjene forenklet, men innhaldet er det samme.

Innhold

[1 Generelt 3](#_Toc181879376)

[1.1 Generelt 3](#_Toc181879377)

[1.2 Bevillingsperioden 3](#_Toc181879378)

[1.3 Saksbehandlingstider 3](#_Toc181879379)

[1.4 Ved tildeling og fornying av bevillinger 3](#_Toc181879380)

[1.5 Generelle bestemmelser for både salgs- og skjenkebevilgninger 3](#_Toc181879381)

[1.6 Gebyrer for bevilling 4](#_Toc181879382)

[2 Skjenkebevilling 4](#_Toc181879383)

[2.1 Antall skjenkebevillinger 4](#_Toc181879384)

[2.2 Tildeling 4](#_Toc181879385)

[2.3 Unntatt bevilling 4](#_Toc181879386)

[2.4 Ambulerende skjenkebevilling og skjenkebevilling til enkeltanledning 5](#_Toc181879387)

[2.5 Vakthald og ansvar 5](#_Toc181879388)

[3 Åpnings- og stengetider for serveringsstedene 5](#_Toc181879389)

[4 Tidspunkt for salg og skjenking av alkoholholdig drikke 5](#_Toc181879390)

[4.1 Skjenketider for alminnelig skjenkebevilling 5](#_Toc181879391)

[4.2 Ambulerende skjenkebevilling og skjenkebevilling for enkeltanledning 6](#_Toc181879392)

[4.3 Salgsbevilling 6](#_Toc181879393)

[5 Krav til bevillingshaver 6](#_Toc181879394)

[5.1 Kommunen sin kontroll med praktisering av bevillingene 7](#_Toc181879395)

[5.2 Diverse 7](#_Toc181879396)

[6 Ansvar og myndighet 8](#_Toc181879397)

[6.1 Kommunestyret 8](#_Toc181879398)

[6.2 Delegert myndighet 8](#_Toc181879399)

Generelt

Generelt

De alkoholpolitiske retningslinjene som blir presentert her gjelder for bevillingsperioden 2024 til 2028, og er grunnlag for tildeling av bevilling for salg og skjenking av alkohol i denne perioden. Den enkelte søknaden om salg- og skjenkebevilling for alkohol skal behandles i samsvar med de alkoholpolitiske retningslinjene.

Det er alkoholloven og forskriften som legger grunnlag for retningslinjene. Alkoholloven gjelder for alle områder innen salg og skjenking av alkoholholdige drikkevarer.

Bevillingsperioden

Kommunale bevillinger gis for 4 år av gangen med opphør senest 30. september etter at nytt kommunestyre tiltrer. Alkoholloven § 1-6 åpner imidlertid for at salgs- og skjenkebevillinger kan videreføres i fire nye år dersom kommunen beslutter det. Sauda kommune vil fornye alle salgs- og skjenkebevillinger som ikke har blitt tildelt prikker denne bevillingsperioden, uten ny søknad.

Saksbehandlingstider

|  |  |
| --- | --- |
| Faste salgs- og skjenkebevillinger / Skjenkebevilling for en bestemt del av året | Inntil 2 mnd. |
| Utvidet skjenkebevilling til innføring/produksjon/skjenking | 4 uker |
| Utvidet salgsbevilling til innføring/produksjon/salg | 4 uker |
| Utvidet skjenkebevilling for en enkelt anledning | 2 uker |
| Skjenkebevilling for enkeltanledning | 4 uker |
| Ambulerende skjenkebevilling til lukket lag for en enkelt anledning | 2 uker |

Søknader om salgs- og skjenkebevilling blir behandlet fortløpende.

Om det er forventet at det vil ta mer enn en måned innen vedtak i saken vil bli fattet, skal søkeren varsles, jf. Forvaltningsloven § 11 bokstav a. Saksbehandlingstiden gjelder fra den datoen all påkrevd dokumentasjon er mottatt og til vedtaket er fattet, jf. Forskrift til forvaltningsloven § 38.

Ved tildeling og fornying av bevillinger

Det skal legges vekt på om søker regnes som egnet til å ha salgs- eller skjenkebevilling ved tildeling og fornying av bevilling. Alkoholloven sin § 1-7 b og c, og det blir tatt hensyn til tidligere erfaring med søkeren sin utøving av bevillingen som:

* + - Brudd på vilkår som er satt for bevillingen
    - Brudd på skjenke- og aldersregler
    - Endring av driftskonsept uten godkjenning
    - Klanderverdige ordensforhold ved serveringsstedet
    - Brudd på reklamereglene

Generelle bestemmelser for både salgs- og skjenkebevilgninger

Ved vurdering av bevilgninger benytter kommunedirektøren skjønnsutøvelse etter alkoholloven § 1-7 a:

* Skjenke og salgsstedets karakter/ beliggenhet/ målgruppe/ konsept
* Næringspolitiske hensyn
* Lokalenes egnethet og bruk for øvrig (universell utforming)
* Seriøst arbeidsliv (tarifflønn, arbeidsavtaler, yrkesskadeforsikring, arbeidsmiljøloven osv.)
* Tidligere erfaring med driftsform/ beliggenhet/ bevillingshaver o.l.

Gebyrer for bevilling

Det skal betales gebyr til kommunen for omsatt mengde alkoholholdig drikke (Vinmonopolet er unntatt). Gebyret for skjenke- og salgsbevilling følger av alkoholloven § 7-1 jf. alkoholforskriften § 6-2. Gebyrsatsene er for hver vareliter.

l særlige tilfeller kan kommunen som bevillingsmyndighet sette lavere gebyr. Sauda kommune gir bevilligshavere med omsetning under kr. 1.000 et minstegebyr på kr. 1.000.

For enkeltanledning er gebyr differensierte:

* Inntil 100 deltagere: kr 600,-
* Inntil 500 deltagere: kr 1 500,-
* Over 500 deltagere: kr 2 500,-

Skjenkebevilling

Antall skjenkebevillinger

Det settes ikke et øvre tak for antall salgs- og skjenkebevillinger i kommunen

Tildeling

Ved tildeling av bevilling (for både faste og enkeltanledninger) skal det legges vekt på antall salgs- og skjenkesteder, målgruppe, stedet det er søkt om bevilling til, trafikk og ordensmessige forhold.

Unntatt bevilling

Det blir ikke gitt fast salgs- eller skjenkebevilling til følgende konsept:

* Ubemannet salg.
  + I tråd med loven og for å sikre forsvarlig kontroll med og utlevering av alkoholholdig drikke, blir det i Sauda kommune ikke tildelt salgsbevillinger til ubemannet sal av alkoholholdig drikk.
* Nettsalg.
  + For å avgrense tilgang til alkoholholdig drikke og forebygge de skader som alkohol kan føre til, samt sikre en forsvarlig utøvelse og kunne gjennomføre god kontroll på salgsbevillingene, tildeler ikke Sauda kommune salgsbevilling for nettsalg.
* Det blir ikke gitt skjenkebevilling til gatekjøkken, bensinstasjoner, kiosker og lignende, jf. Alkoholforskriften kap. 3 - § 3-4

Det blir ikke gitt fast skjenkebevilling til følgende lokaler og arrangement:

* Skole- og barnehagebygg
* Idrettshaller og idrettsanlegg
* Det blir som hovedregel ikke gitt skjenkebevilling ved arrangement rettet mot barn og unge

Det kan gis skjenkebevilling til enkeltanledning for alkoholgruppe 1 og 2 til idrettshaller og flerbruksarenaer når skjenketiden ikke omfatter skoletid. Slike søknader må vurderes grundig, samt vurdering av om det er nødvendig med skjenkebevilling.

Ambulerende skjenkebevilling og skjenkebevilling til enkeltanledning

Kommunestyret kan tildele ambulerende bevillinger, jf. Alkohollovens § 4-5. Ambulerende bevilling blir bare gitt til sluttet lag etter søknad til kommunen. Definisjon av sluttet lag skal til enhver tid tolkes ut fra det alkoholloven og tilhørende regelverk legger til grunn.

Sauda kommune stiller krav til hver bevilling skal det utpekes en styrer og en stedfortreder. Begge disse må være over 20 år og ha bestått kunnskapsprøven.

Vakthald og ansvar

Bevillingshaver har ansvar for å sørge for tilstrekkelig vakthald, samt politigodkjente vakter ved behov. Arrangement må meldes inn til politiet. Bevillingshaver er ansvarlig for at lov, forskrifter og regler blir fulgt og må gi tilstrekkelig opplæring til vakter og annet personell.

Åpnings- og stengetider for serveringsstedene

Innendørs:

Serveringssteder uten skjenkebevilling kan holde åpent hele døgnet.

Serveringssteder med skjenkebevilling innendørs, skal holde stengt fra kl. 03.00 til 06.00.

Utendørs:

Serveringsstedet sine lokaler utendørs skal være tydelig avgrenset.

Servering utendørs, med eller uten skjenkebevilling, skal holde stengt fra kl. 00.00 til kl.

09.00. Det kan serveres og skjenkes (med utendørs bevilling) utendørs alle måneder i året.

Tidspunkt for salg og skjenking av alkoholholdig drikke

Skjenketider for alminnelig skjenkebevilling

Alkoholhaldig drikke i gruppe 1 og 2, opptil 22 volumprosent alkohol:

Alle dager Kl. 10.00 - 02.00

Alkoholhaldig drikke i gruppe 3, mellom 22 og 60 volumprosent:

Alle dager: Kl. 13.00 - 01.00

All skjenking skal avsluttes senest en halvtime før serveringsstedet stenger. På overnattingssteder kan det skjenkes øl og vin til overnattingsgjester uten tidsinnskrenking.

l lokaler med skjenkevilling har mindreårige ikke adgang etter kl. 22.00. Aldersgrensen gjelder ikke ved lukket arrangement.

Ambulerende skjenkebevilling og skjenkebevilling for enkeltanledning

De samme skjenketidene som ovenfor gjelder også for ambulerende skjenkebevillinger og enkeltanledninger. All skjenking må avsluttes en halvtime før serveringsstedet stenger.

Arrangement som har bevilling for skjenking av alkoholhaldig drikke gruppe 1 og 2 skal ha 18 års aldersgrense for hele arrangementet. Aldersgrensen gjelder ikke ved lukket arrangement.

Arrangement som har bevilling for skjenking av alkoholhaldig drikke i gruppe 1, 2 og 3 skal ha 20 års aldersgrense for hele arrangementet. Aldersgrensen gjelder ikke ved lukket arrangement.

Ved større arrangement (over 500 personer) vil det ikke bli gitt rett til skjenking av alkoholhaldig drikke i gruppe 3 (brennevin).

Salgsbevilling

Tider for salg og utlevering av alkoholhaldig drikke i gruppe 1: Mandag til fredag Kl. 08.00 til 20.00

Lørdag Kl. 08.00 til 18.00

Salg- og utleveringstiden for alkoholholdig drikk i gruppe 1 følger utsalgsstedets åpningstid, likevel slik at alkohoholdig drikk kun kan selges eller utleveres fra kl. 08:00 til kl. 20:00 på hverdager, og kl. 08:00 – til kl. 18:00 på dager før søndag og helligdager.

Alkoholholdige drikkevarer i gruppe 1 må være betalt innen salgstidens slutt.

Det er ikke tillat å selge alkoholholdig drikke i gruppe 1 på søndager, helligdager, 1. mai og 17. mai.

Det er ikke lov til å plassere alkoholholdig drikke i samme kjøleskap som alkoholfri drikke.

Krav til bevillingshaver

For hver bevilling skal det være en styrer med stedfortreder som må ha dokumentert kunnskap om alkoholloven og bestemmelser gitt i medhold av den. l styrers fravær overtar stedfortreder styrer sine plikter. Bevillingshaver må straks søke om godkjenning av ny styrer og/eller stedfortreder dersom det blir endringer i disse rollene.

Jf. alkoholforskrifta § 6-3; ved årsslutt skal bevillingshaver sende inn oppgave over faktisk omsatt mengde alkohol. Det skal betales gebyr til kommunen for omsatt mengde alkoholhaldig drikke (Vinmonopolet er unntatt). Gebyret for skjenke- og salgsbevilling følger av alkoholloven § 7-1 jf. alkoholforskriften § 6-2. l særlige tilfeller kan kommunen som bevillingsmyndighet sette lavere gebyr. Dette gjelder oftest skjenkebevilling til enkeltanledninger.

Jf. alkoholforskrifta § 8-3; alle bevillingshavere har ansvar for at bevillingsstedet har et velfungerende internkontrollsystem med systematiske tiltak som fører til at den/de ansvarlige for virksomheten skal

#### ha oversikt over krav i bevillingen, alkoholloven og bestemmelser fastsatt i medhold av alkoholloven som gjelder for virksomheten,

#### sørge for at ansatte i virksomheten har tilstrekkelige kunnskaper og kompetanse til å holde kravene til virksomheten, herunder kravene til internkontroll,

#### ha oversikt over hvordan virksomheten er organisert og hvordan oppgaver og ansvar er fordelt,

#### ha rutiner for å sikre oppfylling av krav i bevillingen, alkoholloven og bestemmelser fastsatt i medhold av alkoholloven som gjelder for virksomheten,

#### ha rutiner for å forebygge, avdekke og rette opp avvik,

#### foreta systematisk og regelmessig gjennomgang av internkontrollen.

Bevillingshaver plikter å underrette kommunen straks ved alle endringer som påvirker opprinnelig vedtaksgrunnlag for gjeldende bevilling.

For å øke kompetansen hos de ansatte i skjenkebransjen, plikter bevillingshavere med fast skjenkebevilling å påse at alle sine ansatte enten har bestått kunnskapsprøve i alkoholloven, eller har gjennomført e-læringskurs i situasjonshåndtering, jf. [Ansvarlig vertskap, Helsedirektoratet.no.](https://ansvarligvertskap.helsedirektoratet.no/client/default.aspx?CAID=331399)

Kommunen sin kontroll med praktisering av bevillingene

Jf. alkoholloven§ 1-9 og alkoholforskriften § 10-1- § 10-7.

Kommunen kan når som helst kreve tilgang til lokale og regneskapet til salgs- og skjenkesteder. Kontroll av skjenkested skal gjennomføres med minst to kontrollører, som må ha bestått kunnskapsprøve etter kapittel 5 i alkoholforskriften. Kontroller av salgs- og skjenkesteder kan foregå seg kjent eller anonymt. Skriftlig rapport skal sendes innen en uke til salgs- eller skjenkestedet med tilgang for bevillingshaveren til å uttale seg innen to uker.

Ved brudd nevnt i alkoholforskriften § 10-3, skal kommunen tildele bevillingshaver et bestemt antall prikker. De enkelte brudd skal som utgangspunkt gi åtte, fire, to eller en prikk. Et enkelt brudd vil derfor normalt ikke aleine kunne føre til inndraging. Likeartet brudd avdekket ved samme kontroll skal vurderes som et enkelt brudd.

Dersom bevillingshaver i løpet av en periode på to år er tildelt til sammen 12 prikker, skal kommunestyret inndra bevillingen for et tidsrom på en uke. Ved utregning av toårsperioden, blir tidspunktet for bruddet lagt til grunn.

Der det foreligger grunnlag for prikktildeling, skal kommunen sende ut forhåndsvarsel til bevillingshaver.

Dersom tildeling av prikker danner grunnlag for inndragning, skal kommunen sende ut forhåndsvarsel om inndragning av bevillingen.

Reaksjon ved omsetning av narkotika:  
En gitt salgs- eller skjenkebevilling blir vurdert inndratt for hele perioden eller for avgrenset tidsrom, dersom det blir brukt eller omsatt narkotika på bevillingsstedet og det ikke blir tatt grep overfor dette, jf. Alkoholloven § 1-8. l slike tilfelle skal politiet høres.

Diverse

Ambulerende skjenkebevilling og skjenkebevilling for enkeltanledning:

Brudd på gjeldende alkohollov, og/eller vilkår o.a. som er gitt av Sauda kommune i forbindelse med ambulerende skjenkebevilling/bevilling gitt for enkelt anledning, skal medføre at bevillingshaver ikke kan regne med godkjenning av ny søknad om ambulerende skjenkebevilling før det har gått 2 år siden siste brudd.

Skjenkebevilling ved spesielle anledninger utenom fast skjenkelokale:

Dersom en bevillingshaver under utøving av utvidet bevilling (for eksempel enkeltarrangement) får negativ rapport for brudd på gjeldende lover og bestemmelser o.a. gjelder de samme krav og reaksjonsformer som for «hovedbevillingen».

Årlig møte:

Kommunedirektøren skal ha møte med bevillingshavere minst en gang i året, der *bg* representant fra politiet blir invitert. l dette møtet skal et av tema være evaluering av denne planen.

Ansvar og myndighet

Kommunestyret

Følgende blir avgjort av kommunestyret etter innstilling fra kommunedirektør

* + - Inndraging av bevilling jf. alkohollova§ 1-8

Delegert myndighet

Følgende blir delegert til kommunedirektøren:

* + - vedtak om tildeling av bevilling
    - vedtak om tidsavgrensning for salg og skjenking

#### flytting av bevilling til nye lokaler

#### utviding av eksisterende skjenkeareal

#### ny driftsform, dvs. radikale omlegginger av skjenkingen, slik at den får en annen karakter

#### tildeling av ambulerende bevilling jf. alkohollovens § 4-5

#### tildeling av bevilling for en enkelt anledning jf. alkohollovens § 1-6, 2. ledd.

#### utviding av skjenke- og salgstid for en enkelt anledning

#### utviding av skjenkelokale for en enkelt anledning

#### skifte av styrer og stedfortreder

#### gi advarsel/veiledning/prikker i samsvar med alkoholloven § 1-8, jf. Alkoholforskriften § 10 - prikkbelastningssystem.